### Beslutning

Anbefales.

### Sagsfremstilling

## Resume og sagens baggrund

Et kommunalt ejet areal på ca. 13 hektar anbefales udviklet til bynær natur i stedet for at sælge det til landbrugsformål.

## Indstillinger

Direktøren indstiller, at

1. 13 hektar af matrikelnummer 11i [adresse], [adresse] udvikles til bynær natur, samt at
2. arealet ikke længere søges solgt.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Administrationen anbefaler, at et kommunalt ejet areal ved [adresse] udvikles som et bynært naturområde.

Området kan udvikles som skitseret på det vedlagte bilag.

Ved at udvikle området til natur, kan det udgøre erstatningsnatur for mindre naturområder der i dag vanskeliggør erhvervsudviklingen i områder der allerede er udpeget som erhvervsområder i kommuneplanen.

Området anbefales som erstatningsnatur for konkrete områder der i dag er omfattet af naturbeskyttelseslovens §3 om beskyttede naturtyper.  Når området én gang er blevet udviklet som erstatningsnatur, kan det ikke anvendes som erstatningsnatur igen.

Matrikel 11i [adresse], [adresse] blev erhvervet i 2002 for samlet 249.930 kr.

Matriklen har et samlet areal på 29 hektar. Af de 29 hektar er ca. 11 hektar bevokset med træer og anden natur, de resterende ca. 18 hektar er landbrugsbrugsjord. Ca. 5 hektar af landbrugsjorden udgør en potentiel beskyttelseszone til Boringsnære beskyttelsesområder (BNBO).
De resterende ca. 13 hektar har været forsøgt solgt til landbrugsformål, uden at der har været udvist interesse for det. Se evt. kortbilag.

## Økonomiske konsekvenser

Da indtægterne fra et eventuelt salg af arealet ikke tidligere har været budgetlagt jfr. kommunens praksis på Løb og salgsområdet, vil det ikke have bevillingsmæssige konsekvenser at udvikle arealet til bynært naturområde i stedet for at søge det solgt.